           	
        На основу члана 26. Закона о јавном информисању и медијима („Службени гласник РС“ број 92/2023 и 51/2025) члана 25. Правилника о суфинансирању пројеката за остваривање јавног интереса у области јавног информисања („Службени гласник РС" број: 6/2024, 106/24 и 98/2025), члана 137. став 1. Закона о општем управном поступку („Службени гласник Републике Србије бр.18/2016, 95/18-аутентично тумачење и 2/2023-одлука УС ), члана 70. Статута Општине Владичин Хан („Службени гласник града Врања“ број 7/2024-пречишћен текст), члана 73. Пословника Општинског већа Општине Владичин Хан („Службени гласник града Врања“, број: 31/2020), Одлуке о расподели средстава за суфинасирање пројеката у области јавног информисања  2026. години број 06-21/2/26-III од 26.02.2026. године и Одлуке о утврђивању врсте конкурса који се расписује за суфинансирање пројекта у области јавног  информисања у 2026. години и утврђивању висине средстава за реализацију конкурса број 06-21/3/26-III решавајући по конкурсу за суфинасирање пројеката за остваривање јавног интереса у области јавног информисања на територији општине Владичин Хан за 2026.годину, а на основу предлога Комисије за конкурс за суфинасирање пројеката за остваривање јавног интереса у области јавног информисања на територији општине Владичин Хан у 2026 години од 11.06.2026. године, Општинско веће Општине Владичин Хан на седници одржаној дана: 20.07.2026. године, донело је:
РЕШЕЊЕ
О	СУФИНАНСИРАЊУ ПРОЈЕКАТА ИЗ БУЏЕТА ОПШТИНЕ ВЛАДИЧИН ХАН ЗА ОСТВАРИВАЊЕ ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА ЗА 2026. ГОДИНУ
	1.ОДОБРАВА СЕ суфинансирање пројеката из буџета општине Владичин Хан за остваривања јавног интереса у области јавног информисања за 2026. годину, у складу са Одлуком о буџету општине Владичин Хан за 2026. годину («Службени гласник града Врања» број 32/25 и 11/26) позиција 105, економска класификација 454000 – субвенције приватним предузећима, функција 830 услуге емитовања и штампања, програм 1201 - развој културе и информисања, програмска активност 0004 остваривање и унапређивање јавног интереса у области јавног информисања у укупном износу од 4.275.000 динара за следеће пројекте:
	Р.бр.
	Подносилац пројекта
	Назив пројекта
	Додељена средстава у РСД

	1.
	Врањска плус доо Врање
	Како Владичин Хан чува душу ?
	1.000.000,00

	2.
	Центар за локално новинарство и друштвени развој
	ЗДРАВЉЕ БЕЗ ГРАНИ-ЦА
	425.000,00

	3.
	Информати-вни Пресс Центар Општине Владичин Хан д.о.о. Владичин Хан
	Како млади виде будућност у Владичи-ном Хану
	500.000,00

	4.
	Радио Медвеђа ДОО
	Туристички потенцијал општине Владичин Хан
	500.000,00

	5.
	Центар за инклузију и одрживи развој
	Промоција верског туризма на територији општине Владичин Хан
	400.000,00

	6.
	Удружење Нови видик
	„Тамо где таленат не познаје границе: Млади амбасадори Владичиног Хана“

	350.000,00

	7.
	Vladislav Radulović PR radnja za izdavaštvo, marketing i izvođačku umetnost objektiv NI PRES Niš (Medijana)
	Културно благо Владичиног Хана
	350.000,00

	8.
	Љиљана Павловић ПР веб портали и услуге ВЕСНИК017 Владичин Хан
	Снага села - жене које стварају вредност
	100.000,00

	9.
	Портал Коштана д.о.о. Врање
	„Православље долази са југа“
	100.000,00

	10.
	Инфо центар југа
	Туризам и туристички потенцијал општине Владичин Хан
	150.000,00

	11.
	Центар за едукацију и развој
	Мали град, велика фабрика – како Теклас мења Владичин Хан
	150.000,00

	12.
	Центар за информиса-ње ТВ Инфо Пулс Врање
	Локалне приче за бољу будућност
	100.000,00

	13.
	Центар за јавно заговарање демократије
	На ћириличној стражи
	100.000,00

	14.
	Радиодифузно друштво ОК радио д.о.о. Врање
	Традиција и обичаји– богатство Владичи-ног Хана
	50.000,00



	2.ОДБИЈА СЕ суфинансирање следећих пројеката:
	Р.бр.
	Подносилац пројекта
	Назив пројекта
	Укупан број бодова за пројекат

	1.
	Радио телевизија Врање д.о.о Врање
	Духовно благо Владичиног Хана
	54.33

	2.
	Информати-вни Пресс Центар Општине Владичин Хан д.о.о. Владичин Хан
	Заштита река и природних ресурса општине Владичин Хан
	53.67

	3.
	Центар за информисање ТВ Инфо Пулс Врање
	Трагови времена
	53.33

	4.
	Радио телевизија Врање д.о.о Врање
	Медне приче
	53.33

	5.
	Врањска плус доо Врање
	Локални хероји Владичиног Хана
	53.00

	6.
	Lela Grujić PR Radnja za proizvodnju televizijskog programa AGRO JUG MEDIJA Niš
	Транзитни туризам као развојна шанса општине Владичин Хан
	52.67

	7.
	Медијски центар Владичин Хан
	Приче из ханских села
	52.33

	8.
	Предузеће за производњу, промет и услуге М ОД Врање
	Ритам Хана: Култура, Музика, Туризам
	52.33

	9.
	Милош Стошић пр агенција за маркетинг SKAY MEDIA TEAM, Ранутовац

	За боља поља - превенција пожара на пољопри-вредним површинама
	52.33

	10.
	Kreatisimo
	Јовачка језера - бисери Владичиног Хана
	52.00

	11.
	Драган Милић ПР Производња кинематогра-фских дела EYE MEDIA STUDIO Ниш
	Живот у срцу Грделичке клисуре
	52.00

	12.
	Мануела Радојковић ПР Производња кинематогра-фских дела, аудио-визуелних производа и телевизијског програма Helloanimation Ниш
	Вилбал – Спортски изум са југа Србије
	51.33

	13.
	Новинско-издавачко друштво компанија Новости АД Боград (Сари град)

	Хан - јуче, данас, сутра
	50.67

	14.
	Врањска плус доо Врање
	„Духовна снага Владичиног Хана“
	50.67



	3.Корисници средстава из тачке 1 овог Решења дужни су да без одлагања а најкасније у року од 8 дана, од дана објављивања Решења на платформи Јединственог информационог система и сајту општине Владичин Хан доставе нову спецификацију трошкова у складу са одобреним средствима на обрасцу Образац la - ревидирана пријава и ревидирани буџет пројекта, односно обавештење да одустају од средстава која су им додељена, у супротном ће се сматрати да су одустали од пријаве.
	4.Са корисницима средстава из тачке 1. Решења закључиће се уговор о суфинансирању пројеката у 2026. години, којим ће се регулисати међусобна права и обавезе потписника уговора. Уколико учесник конкурса којем су одобрена средства не достави уговор, у року од 30 дана од дана достављања уговора, сматраће се да је одустао од додељених средстава.
	5.Решење објавити на веб порталу Јединственог информационог система и званичном сајту Општине Владичин Хан  и исто доставити учесницима конкурса електронским путем.
О б р а з л о ж е њ е

        Општинско веће општине Владичин Хан расписало је конкурс за суфинасирање пројеката за остваривање јавног интереса у области јавног информисања на територији општине Владичин Хан у 2026. години који је објављен  на веб порталу Јединственог информационог система и званичном сајту општине Владичин Хан.
У складу са одредбама члана 19. Правилника о суфинансирању пројеката за остваривање јавног интереса у области јавног информисања („Службени гласник РС" број: 6/2024 и 106/24 ), Решењем Општинског већа о именовању чланова Комисије за Конкурс за суфинансирање пројеката за остваривање јавног интереса у области јавног информисања на територији општине Владичин Хан у 2026. године  број 06-51/2/26-III од 07.05.2026. године,  број 06-52/1/26-III од 12.05.2026.године, број 06-54/1/26-III од 15.05.2026. године и решењем број 06-58/1/26- III од 01.06.2026.године именована је Комисија  за  оцену пројекта по конкурсу за суфинансирање пројеката за остваривање јавног интереса у области јавног информисања на територији општине Владичин Хан у 2026. години.
Сходно одредбама 18. Правилника о суфинансирању пројеката за остваривање јавног интереса у области јавног информисања („Службени гласник РС" број: 6/2024, 106/24 и 98/25 ), Комисија је ценила пројкте поднете на конкурс и доставила Општинском већу општине Владичин Хан: Записник о раду и одлучиваање од 11.06.2026 године, Ранг листу пројеката од 11.06.2026.године и Предлог о расподели средстава од 11.06.2026. године.
Општинско веће Општине Владичин Хан утрдило је следеће:
На основу критеријума за оцену пројеката који су дефинисани чланом 17. Правилника и Конкурсом за суфинансирање пројеката производње медијских садржаја у области јавног информисања на територији општине Владичин Хан у 2026. години, чланови Комисије су прегледали приспеле пројекте, затим је сваки члан комисије бодовао сваки пројекат појединачно и све то путем Јединственог информационог система за спровођење и праћење суфинансирања пројеката у области јавног информисања (ЈИС). 
Поред квалитета самих пројеката чланови Комисије су се сложили да се при разматрању и оцењивању пројеката треба руководити следећим парамтерима приликом додељивања износа и бодова: тип медија, обим медијских садржаја, однос активности и буџета и значај информисања на локалном и регионалном нивоу.
Комисија је на седници одржаној дана 11.06.2026. године, на основу просечног броја бодова, а руководећи се оценама, обимом средстава и предложеним буџетима, одлучила да не подржи пројекте са просечном оценом мањом од 55 бодова и сачинила је ранг листу пројеката и предложила да се средства у износу од 4.275.000,00 динара расподеле за реализацију 14 пројеката за која су установили да су у складу са наменом Конкурса и критеријумима утврђеним у складу са чланом  17.  Правилника о суфинасирању пројеката за остваривање јавног интереса у области јавног информисања („Службени гласник РС“ број 6/24,106/2025 и 98/ 25).  
За пројекте које је разматрала,  Комисија је дала следеће образложење
Подносилац пројеката Врањска плус доо Врање, назив пројекта Како Владичин Хан чува душу?, Медијска промоција културног, духовног и туристичког потенцијала општине Владичин Хан кроз афирмацију локалних манифестација и традиције. 
          Пројекат портала Врањска плус доо Врање под називом „Како Владичин Хан чува душу?“ усмерен је на медијску афирмацију културног и духовног идентитета Владичиног Хана кроз три целине: „Видовдански дани”, рок фестивал „Overload” и „Међународни фестивал фолклора”. Продукцијом текстова и мултимедијалних садржаја, пројекат промовише локалне таленте, традицију и урбану културу младих. Циљ је јачање осећаја припадности заједници, развој туристичких потенцијала и информисање јавности о догађајима који Хан позиционирају као значајан центар југа Србије. 
 Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 87.33 бодова и на ранг листи заузео 1. место од укупно 28 пројекта.
 	Подносила пројекта Центар за локално новинарство и друштвени развој, назив пројекта ЗДРАВЉЕ БЕЗ ГРАНИ-ЦА. Тема пројекта је унапређење здравствене заштите у општини Владичин Хан и јачање доступности здравствених услуга уз акценат на превентивним прегледима.     
          Пројекат уводи нове медијске садржаје који ће допринети унапређењу здравствене заштите, раду Дома здравља и амбуланти у селима. Посебан фокус је на превентивним програмима, модернизацији опреме и едукацији здравствених радника, као и на унапређењу доступности здравствених услуга за све грађане.
Током трајања пројекта биће објављено 10 информативних  текстова до 2000 карактера на порталу обогаћених фотографијама и другим садржајима, подељени у више тематских целина.
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 78.00 бодова и на ранг листи заузео 2. место од укупно 28 пројекта.
Подносилац пројекта Информати-вни Пресс Центар Општине Владичин Хан д.о.о. Владичин Хан. назив пројекта Како млади виде будућност у Владичи-ном Хану Како млади виде будућност у Владичином Хану и које су њихове потребе, изазови и идеје за развој локалне заједнице. 
          Пројекат „Како млади виде будућност у Владичином Хану“ има за циљ да кроз серију новинарских текстова, интервјуа и аналитичких садржаја прикаже ставове, потребе и очекивања младих у локалној заједници. Кроз разговоре са ученицима, студентима, младим предузетницима и активистима биће представљене њихове идеје, изазови са којима се суочавају и разлози због којих остају или одлазе из места. Пројекат има за циљ да подстакне јавни дијалог о условима за останак младих и њихово активније учешће у развоју Владичиног Хана. 
           Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 78.00 бодова и на ранг листи заузео 3. место од укупно 28 пројекта.
Подносилац пројекта Радио Медвеђа ДОО, назив пројекта Туристички потенцијал општине Владичин Хан. Тема пројекта је туристички  потенцијал општине Владичин Хан. 
          Пројекат „Туристички потенцијал општине Владичин Хан“ има за циљ да кроз 20 радио емисија емитованих на Радију Медвеђа представи туристичке потенцијале општине Владичин Хан свим својим слушаоцима и представи пословне потенцијале везаних за ове локалитете како би подстакли појединце да уложе знање, идеје, рад и средства у развој туризма и услуга везаних за њега. Емисије ће бити снимљене у виду радио прича, радио интервју и радио анализа у трајању од 8 до 10 минута и емитоване премијерно и репризно на Радио Медвеђи, док ће снимци емисија бити постављени и на сајт Радија.  
 Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 75.33 бодова и на ранг листи заузео 4. место од укупно 28 пројекта.
Подносилац пројекта Центар за инклузију и одрживи развој, назив пројекта „ Промоција верског туризма на територији општине Владичин Хан Подстицај развоја туризма кроз развој верског туризма на територији Општине Владичин Хан. Промоција верских објеката и локација. 
               Предлог Пројекта предвиђа израду и емитовање медијских садржаја који промовишу верске објекте и локације као туристичке потенцијале с циљем подстицаја развоја верског туризма.  Сваки медијски садржај ће бити посвећен одређеном верском објекту и локацији. Пројектом је предвиђено да се објављују медијски садржаји  на Интернет порталу Han Infо: текстови, фотографије, аудио и видео записи.  Циљна група Пројекта су потенцијални туристи, појединци и организације које се баве пружањем туристичких услуга и подстицањем развоја туризма на територији Општине Владичин Хан и региона. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 75.00 бодова и на ранг листи заузео 5. место од укупно 28 пројекта.
Поднослилац пројекта Удружење Нови видик назив пројекта Тамо где таленат не познаје границе: Млади амбасадори Владичиног Хана“,Информисање локалне заједнице о изузетним успесима младих талената у образовању, техници и спорту општине Владичин Хан. 
          Пројекат „Тамо где таленат не познаје границе: Млади амбасадори Владичиног Хана“ кроз серијал медијских текстова афирмише најуспешније ученике основних школа ове општине. Циљ је представљање младих који остварују врхунске резултате у науци, техници, спорту и уметности, промовишући праве вредности, упорност и таленат. Кроз приче о 12 младих хероја, пројекат подстиче вршњачку едукацију, мотивише младе на активно учешће у заједници и јача позитиван имиџ локалне средине као расадника будућих стручњака. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 72.00 бодова и на ранг листи заузео 6. место од укупно 28 пројекта.
Подносилац пројекта Vladislav Radulović PR radnja za izdavaštvo, marketing i izvođačku umetnost objektiv NI PRES Niš (Medijana), назив пројекта Културно благо Владичиног Хана. Очување културног наслеђа општине Владичин Хан кроз медијске садржаје на порталу Objektivni.rs. 
          Пројекат „Културно благо Владичиног Хана“ обухвата серијал од 10 новинарских текстова на порталу Objektivni.rs који представљају културно наслеђе, традицију и обичаје општине Владичин Хан. Текстови ће обухватити локалне манифестације, старе занате, традиционалну кухињу, културно-историјске споменике и приче мештана који активно чувају наслеђе. Циљ је информисање јавности о вредностима традиције и подстицање заједнице на очување културног идентитета. 
              Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 71.67 бодова и на ранг листи заузео 7. место од укупно 28 пројекта.
Подносилац пројекта Љиљана Павловић ПР веб портали и услуге ВЕСНИК017 Владичин Хан, назив пројекта Снага села - жене које стварају вредност. Економски положај жена на селу, медијско представљање жена које се баве пољопривредом, прерадом хране и другим облицима руралног предузетништва. 
            Свеукупни циљ пројекта јесте унапређење информисаности јавности о економском доприносу жена у руралним срединама и јачање свести о значају женског рада и предузетништва за развој локалне заједнице, кроз производњу и објављивање квалитетних медијских садржаја који ће представити примере жена из села на територији општине Владичин Хан које кроз пољопривреду, производњу хране и мале породичне бизнисе стварају економску вредност и доприносе одрживости руралних средина.Планирано је да се ураде 12 медијских садржаја и објаве на интернет порталу - Веб копирајтинг (copywriting) .  
Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 63.33 бодова и на ранг листи заузео 8. место од укупно 28 пројекта.
Подносилац пројекта Портал Коштана д.о.о. Врање, назив пројекта „Православље долази са југа“.Тема пројекта су историјска повезаност Владичиног Хана са православљем, православне цркве и манастири на територији општине Владичин Хан. 
          Медијски пројекат „Православље долази са југа“ бави се историјском и духовном повезаношћу Владичиног Хана са православљем. Кроз текстове пројекта биће представљене православне цркве и манастири на територији општине, њихова улога у очувању духовног и националног идентитета, као и значај који имају у животу локалне заједнице. Посебна пажња биће посвећена историјским личностима, празницима и традицији који су обликовали духовни живот становника овог краја. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 63.00 бодова и на ранг листи заузео 9. место од укупно 28 пројекта.
Подносилац пројекта Инфо центар југа, назив пројекта Туризам и туристички потенцијал општине Владичин Хан. Тема пројекта је упознавање јавности Јабланичког округа са туристичким потенцијалима општине Владичин Хан кроз чланке објављене на порталу. 
          Пројектом је предвиђено да се кроз 15 чланка о туристичким потенцијалима, знаменитостима и манифестацијама на територији Владичиног Хана становницима Јабланичког округа представе понуда, могућности и планови развоја туризма. Циљ пројекта је информисање становника Јабланичког округа о туристичким потенцијалима, знаменитостима и манифестацијама. Циљне групе пројекта су сви читаоци портала Инфо Центра југа, туристички радници, привредници и предузетничко настројени појединци. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 63.00 бодова и на ранг листи заузео 10. место од укупно 28 пројекта.
Подносилац пројекта Центар за едукацију и развој, назив пројекта Мали град, велика фабрика – како Теклас мења Владичин Хан Утицај фабрике „Теклас“ на привредни, друштвени и инфраструктурни преображај Владичиног Хана. 
          Пројекат ће кроз 10 медијских садржаја истражити како је долазак фабрике „Теклас“ утицао на привредни, инфраструктурни и друштвени развој Владичиног Хана. Кроз разговоре са радницима, младима, мештанима, привредницима и представницима компаније, биће приказана промена изгледа и статуса ове општине, али и отворена питања – да ли је економски напредак зауставио одлазак становништва, шта је Хан добио, а шта изгубио доласком великог инвеститора. 
Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 62.67 бодова и на ранг листи заузео 11. место од укупно 28 пројекта.
Подносилац пројекта Центар за информиса-ње ТВ Инфо Пулс Врање, назив пројекта Локалне приче за бољу будућност. Информисање грађана о одласку младих, могућностима запошљавања и факторима који утичу на останак младих у Владичин Хан, кроз истраживачко-новинарске текстове 
          Пројекат је усмерен на информисање јавности о одласку младих, могућностима запошљавања и факторима који утичу на останак младих у локалној заједници у Владичином Хану. Кроз серију истраживачко-новинарских текстова анализираће се разлози миграције младих, могућности за запошљавање и услови који могу допринети њиховом задржавању у граду. Циљ пројекта је да се кроз објективно информисање подстакне јавна расправа о положају младих и могућностима локалног развоја. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 62.00 бодова и на ранг листи заузео 12. место од укупно 28 пројекта.
Подносилац пројекта Центар за јавно заговарање демократије, назив пројекта На ћирили-чној стражи. Историјат, значај и савремена употреба ћирилице, с циљем очувања ћириличног писма и подстицања његове шире употребе у друштву. 
          Веб серијал "На ћириличној стражи" усмерен је ка очувању и промоцији ћирилице као важног дела српског културног и језичког идентитета. Кроз серију одабраних тема (15 медијских садржаја; по 5 чланака, аудио прилога и видео прилога) пројектни тим планира да представи историју, значај и савремену употребу ћириличног писма у образовању, култури и јавном животу. Посебна пажња биће посвећена младима, као и примерима добре праксе у очувању ћирилице. Циљ пројекта је подизање свести о важности неговања и свакодневне употребе ћириличног писма. Пројекат ће трајати шест месеци, од 1. јуна до 30. новембра. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 61.67 бодова и на ранг листи заузео 13. место од укупно 28 пројекта.
Подносилац пројекта, Радиодифузно друштво ОК радио д.о.о. Врање, назив пројекта Традиција и обичаји– богатство Владичиног Хана Oчување и представљање традиције и обичаја као дела културног наслеђа и идентитета становника општине Владичин Хан 
          Пројекат „Традиција и обичаји – богатство Владичиног Хана“ усмерен је на представљање и очување културног наслеђа општине кроз приказ народних обичаја, локалних манифестација, музике, заната и значајних места која сведоче о идентитету овог краја. Посебан акценат биће на причама становника који чувају и негују традицију, чиме се истиче значај очувања културних вредности и континуитета живота у локалној заједници. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 58.33 бодова и на ранг листи заузео 14. место од укупно 28 пројекта.
Подносилац пројекта Радио телевизија Врање д.о.о Врање, назив пројекта Духовно благо Владичиног Хана. Духовно благо Владичиног Хана. Информисање о значају цркве на територији општине Владичин Хан и њена улога у очувању верске баштине, породице и духовних вредности. 
          Кроз овај медијски пројекат  указаћемо на значај цркве која је чувар културног и духовног идентитета нашег народа. Медијски садржаји ће информисати о историјском и верском значају цркве на територији општине Владичин Хан са акцентом на њену улогу у духовном животу локалне заједнице. Биће прозведено 27 медијских садржаја,  9 тв емисија, 9 тв пакета за портал и 9 објава на уоu tube каналу РТВ Врање. Сваки од храмова има своју причу, историју и сведок је људи и догађаја из наше прошлости на које треба указати и омогућити будућим генерацијама да буду боље информисани о свом пореклу. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 54.33 бодова и на ранг листи заузео 15. место од укупно 28 пројекта.Пројекат није подржан.
Подносилац пројекта Информати-вни Пресс Центар Општине Владичин Хан д.о.о. Владичин Хан, назив пројекта Заштита река и природних ресурса општине Владичин Хан. Заштита река и природних ресурса општине Владичин Хан Заштита река и природних ресурса општине Владичин Хан кроз серијал информативно-едукативних радио емисија. 
          Пројекат предвиђа продукцију и емитовање серијала од 12 информативно-едукативних радио емисија о заштити река и природних ресурса на подручју општине Владичин Хан. Кроз разговоре са стручњацима, представницима институција и грађанима биће представљено стање локалних водотокова, проблеми загађења и могућности њиховог очувања. Емисије ће бити емитоване на програму Радио Хан са циљем информисања јавности и подизања свести о значају одговорног односа према природним ресурсима. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 53.67 бодова и на ранг листи заузео 16. место од укупно 28 пројекта.
 Пројекат није подржан.
Подносилац пројекта Центар за информисање ТВ Инфо Пулс Врање, назив пројекта Трагови времена. Трагови времена“ – очување традиционалног начина живота и информисање јавности о нестајању културног наслеђа  
          Пројекат „Трагови времена“ заснива се на информисању јавности о нестајању традиционалног начина живота и очувању културног наслеђа кроз документарни филм. Кроз аутентичне приче становника локалне заједнице, пројекат има за циљ да информише грађане о друштвеним и културним променама које утичу на живот у руралним срединама. Посебан акценат ставља се на едукативну улогу медија у очувању традиције и подизању свести јавности. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 53.33 бодова и на ранг листи заузео 17. место од укупно 28 пројекта. Пројекат није подржан.
Подносилац пројекта Радио телевизија Врање д.о.о Врање, назив пројекта Медне приче. Веб серијал о пчеларству које је у експанзији. Указивање на значај који пчеле имају у очувању биодиверзитета, животне средине, људског здравља. 
          Кроз медијски пројекат „Медне приче“ информисаћемо грађане о развоју пчеларства на територији општине Владичин Хан, новинама у овој области и указати на могућности развоја кроз туристичку понуду општине. Произвешћемо 30 медијских садржаја који ће бити објављени на интернет порталу Кад те мука натера  (10 текстова, 10 видео клипова и 10 фотографија).Указаћемо на значај који пчеле имају у очувању биодиверзитета, животне средине, људског здравља. Приказаћемо позитивне примере из општине Владичин Хан, са посебним акцентом на жене у пчеларству. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 53.33 бодова и на ранг листи заузео 18. место од укупно 28 пројекта.Пројекат није подржан.	
Подносилац пројекта Врањска плус доо Врање назив пројекта Локални хероји Владичиног Хана: Дигитални портрети истакнутих појединаца као чувара традиције, херојства и активизма Владичиног Хана. 
          Пројекат „Локални хероји Владичиног Хана” је медијска ода људима који су својим талентом, храброшћу и радом обележили наш крај. Од светских виртуоза на труби и књижевних стваралаца, до ратних ветерана, хуманиста и спортских ентузијаста, овај серијал кроз 11 објава (10 чланака и 1 промо-спотом) осветљава лица која чине понос Хана. Циљ је афирмација правих вредности и креирање позитивних узора за будуће генерације. Ово је прича о појединцима који доказују да велика дела не познају границе малих средина, брендирајући Владичин Хан као расадник истинских хероја данашњице. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 53.00 бодова и на ранг листи заузео 19. место од укупно 28 пројекта. Пројекат није подржан.
Подносилац пројекта Lela Grujić PR Radnja za proizvodnju televizijskog programa AGRO JUG MEDIJA Niš, назив пројекта Транзитни туризам као развојна шанса општине Владичин Хан Транзитни туризам-дестинација стајања, ноћења, обедовања, скретања с пута зарад посете туристичким вредностима-шанса развоја Општине Владичин Хан. 
          Серијал о транзитном туризму као развојној шанси Општине Владичин Хан кроз 12 ТВ прилога истражује карактеристике специфичног облика туризма кроз кратак боравак туриста у одређеној дестинацији на путу ка коначном одредишту у ком ће боравити дужи временски период.Доносимо приче са терена,искуства власника сеоских туристичких домаћинстава, туриста,ставове стручњака,откривајући да су користи од транзитног туризма вишеструке,док квалитетна понуда транзитне дестинације директно утиче на повећање броја туриста и полако постаје предмет интересовања у планирању развоја туризма. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 52.67 бодова и на ранг листи заузео 20. место од укупно 28 пројекта. Пројекат није подржан.
Подносилац пројекта Медијски центар Владичин Хан, назив пројекта Приче из ханских села. Тема пројекта је информисање јавности о животу у селима општине Владичин Хан, са посебним освртом на свакодневицу становништва. 
          Пројекат се бави информисањем јавности о животу у селима општине Владичин Хан. Кроз серију од десет новинарских текстова биће представљене приче из ханских села, свакодневица мештана, услови живота у руралним срединама, као и активности и занимања становништва које су значајне за локалну заједницу. Текстови ће на информативан начин приближити грађанима живот на селу, традицију и изазове са којима се суочава становништво у овим срединама. Пројекат има за циљ да јавности пружи релевантне информације о животу и значају села у општини Владичин Хан. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 52.33 бодова и на ранг листи заузео 21. место од укупно 28 пројекта. Пројекат није подржан.
Поднослилац пројекта Предузеће за производњу, промет и услуге М ОД Врање, назив пројекта Ритам Хана: Култура, Музика, Туризам.
 Културна, економска и туристичка афирмација Владичиног Хана. Тема медијских садржаја је 8 културних, туристичких, музичко-забавних манифестација које организује општина Владичин Хан. Сврха медијских садржаја је информисање у области: културе и очувања културног наслеђа општине Владичин Хан. Циљна група су млади људи, а непосредно и сви остали гледаоци. Туристичке предности Хана представићемо кроз културне манифестације и фестивале који су својим квалитетом и бројним посетиоцима учинили ову варош препознатљивом на туристичкој мапи југа Србије, па и шире.  
Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 52.33 бодова и на ранг листи заузео 22. место од укупно 28 пројекта. Пројекат није подржан.
Подносилац пројекта Милош Стошић пр агенција за маркетинг SKAY MEDIA TEAM, Ранутовац, назив пројекта За боља поља - превенција пожара на пољопри-вредним површинама. Превенција пожара на пољопривредним површинама кроз едукативне и информативне ТВ садржаје за грађане Владичиног Хана. 
          Пројекат „За боља поља“ има за циљ подизање свести и едукацију грађана Владичиног Хана о ризику од пожара на пољопривредним површинама. Кроз серију информативних и едукативних ТВ емисија, интервјуа са стручњацима, практичних савета за заштиту усева и превентивних мера, грађани ће бити упознати са правовременим поступцима који смањују опасност од пожара. Пројекат ће утицати на смањење материјалне штете и очување животне средине. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 52.33 бодова и на ранг листи заузео 23. место од укупно 28 пројекта. Пројекат није подржан.

Подносилац пројекта Kreatisimo, назив пројекта Јовачка језера - бисери Владичиног Хана. Тема пројекта је приказ природне лепоте, настанка и значаја Јовачка језера као јединственог природног бисера у околини Владичиног Хана. 
          Документарна емисија „Јовачка језера – бисери Владичиног Хана“ води гледаоце у нетакнуту природу југа Србије, у околину места Владичин Хан, где се у планинском пределу крије јединствени природни феномен – Јовачка језера. Ова група мањих планинских језера настала је као последица природног клизишта и представља један од најзанимљивијих и најмање познатих хидролошких система у Србији. „Јовачка језера – бисери Владичиног Хана“ је прича о скривеној лепоти Србије, о хармонији природе и човека, и о потреби да се природна баштина препозна, заштити и пренесе будућим генерацијама. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 52.00 бодова и на ранг листи заузео 24. место од укупно 28 пројекта. Пројекат није подржан.
Подносилац пројекта Драган Милић ПР Производња кинематогра-фских дела EYE MEDIA STUDIO Ниш, назив пројекта Живот у срцу Грделичке клисуре Тема пројекта је приказ живота људи, природе и традиције у јединственом природном амбијенту Грделичка клисура и значаја очувања овог простора. 
         Документарна емисија „Живот у срцу Грделичке клисуре“ води гледаоце у један од најатрактивнијих и најимпресивнијих планинских предела, Грделичку клисуру. Кроз приче мештана и локалних занатлија, као и изјаве стручњака, емисија приказује свакодневни живот, традицију, културу и изазове живота у овом изолованом крају. Фокус је на очувању природног и културног наслеђа, али и на промоцији одрживог развоја туризма који поштује ову нетакнуту природу.„Живот у срцу Грделичке клисуре“ је прича о јединственој вези човека и природе, снази локалних заједница и лепоти терена који спаја историју и културу. 
Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 52.00 бодова и на ранг листи заузео 25. место од укупно 28 пројекта. Пројекат није подржан.
Подносилац пројекта Мануела Радојковић ПР Производња кинематогра-фских дела, аудио-визуелних производа и телевизијског програма Helloanimation Ниш. Назив пројекта: Вилбал – Спортски изум са југа Србије Информисање грађана развоју првог оригиналног српског тимског спорта у Владичином Хану, његовом значају и улози у едукацији младих ка здравом животу. 
          Пројекат обухвата продукцију документарне ТВ емисије посвећене „Вилбалу“, првом српском тимском спорту осмишљеном у Владичином Хану. Кроз разговоре са творцима спорта, спортским радницима и рекреативцима, емисија истражује како је настала ова иновативна игра која редефинише класична спортска правила. Посебан визуелни квалитет пројекту даће динамични кадрови са терена, модерна монтажа и наменски рађене анимације које ће гледаоцима сликовито приближити специфичан кружни терен и начин бодовања. 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 51.33 бодова и на ранг листи заузео 26. место од укупно 28 пројекта. Пројекат није подржан.

Подносилац пројекта Новинско-издавачко друштво компанија Новости АД Боград (Сари град), назив пројекта Хан - јуче, данас, сутра. Информисање о привредном развоју, проблемима локалног становништва и активностима локалне самоуправе усмереним на унапређење квалитета живота 
          Серијом од 10 мултимедијалних садржаја – текстова, интервјуа и анализа, који ће бити објављени на порталу www.novosti.rs, биће подигнут ниво информисаности грађана о најзначајнијим локалним и регионалним темама. Истовремено, допринећемо бољој информисаности доносилаца одлука у локалној заједници о потребама грађана и изазовима са којима се суочавају у свакодневном животу. Теме ћемо истражити, анализирати и представити јавности кроз релевантне податке, изјаве саговорника и примере из праксе, са циљем да подстакнемо дијалог, одговорност и унапређење квалитета живота 
          Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 50.67 бодова и на ранг листи заузео 27. место од укупно 28 пројекта. Пројекат није подржан.
Подносилац пројекта Врањска плус доо Врање, назив пројекта „Духовна снага Владичиног Хана“.Духовна снага Хана: Oбновa и очувањe православних светиња и српског националног идентитета Пчињског округа и југа Србије. Афирмација сарадње Епархије врањске, локалне самоуправе и народа у очувању православне баштине и подршка опстанку становништва на дедовини. Кроз 13 медијских садржаја (6 емисија, 6 ТВ пакета и промо-спота) приказујемо храмове у Мањку, Лебету, Брестову, Белишеву, Равној Реци и Житорађу. Посебан акценат је на Светом краљу Милутину, највећем српском задужбинару. Светиње су представљене као духовни центри и кључни фактори опстанка. Серијал документује значај верског идентитета и културе сећања, промовишући заштиту националног наслеђа за будуће генерације. 
Према критеријумима за оцену пројеката бодована је релевантност и изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и оправданост трошкова пројекта, као и мера у којој се медиј преко којег ће бити реализован пројекат придржава професионалних и етичких стандарда, на основу чега је пројекат добио 50.67 бодова и на ранг листи заузео 28. место од укупно 28 пројекта. Пројекат није подржан.
На основу чињеничног стања, Предлога Комисије за конкурс за суфинасирање пројеката за остваривање јавног интереса у области јавног информисања на територији општине Владичин Хан у 2026 години и утврђене ранг листе, а имајући у виду одредбе Правилника о суфинансирању пројеката за остваривање јавног интереса у области јавног информисања („Службени гласник РС" број: 6/2024, 106/2024 и 98/25) Општинско веће Општине Владичин Хан донело је Решење као у диспозитиву.
Поука о правном средству: Ово Решење је коначно и против њега се може тужбом покренути управни спор, пред Управним судом у Београду, у року од 30 дана од дана пријема.
ОПШТИНСКО ВЕЋЕ ОПШТИНЕ ВЛАДИЧИН ХАН

